Vakbond wil skoolkalender laat aanpas | Maroela Media
Vakbond wil skoolkalender laat aanpas
Die onderwysersvakbond Sadou het 'n versoek aan die departement van onderwys gerig om die nodige wysigings aan die skoolkalender van 2023 en 2024 aan te bring sodat binnelandse en kusskole saam in die eerste week van Desember sluit.
Volgens Xolani Fakude, die hoofsekretaris van Sadou, vra die vakbond dat die skoolkalender se beleid hersien moet word sodat die vierde kwartaal vanaf 2023 vir alle skole in die land vroeër moet sluit, verkieslik die eerste week van Desember.
Skole aan die kus en in die binneland se kalenders verskil tans, met skole aan die kus wat jaarliks effens later in Januarie begin en die Maart-vakansie wat ook effens later plaasvind. Binnelandse en kusskole sluit almal gewoonlik om en by 16 Desember.
Fakude sê die beleid dat binnelandse en kusskole verskillende kalenders het, is verouderd en behoort hersien te word. Hy sê dit is aanvanklik só gedoen om verkeer op die land se paaie te verlig wanneer mense op vakansie vertrek en weer terugkeer huis toe aan die einde van die skoolvakansie. "Sadou is egter van mening dat die infrastruktuur van die land se paaie nou genoegsaam verbeter het om toe te laat dat alle skole op dieselfde tyd kan oopmaak en sluit."
Hy sê ook daar was geen probleme toe skole in 2018 op dieselfde tyd gesluit en heropen het nie.
"Daar is geen opvoedkundige rede waarom ons nog twee verskillende kalenders moet hê nie."
Fakude het aangedui dat die vakbond onderrigstelsels in ander lande bestudeer het, en tot die slotsom gekom het dat lande met een kalender vir alle skole meer akademiese voordeel daaruit put.
Renosterstropers loop hulle vas
Dit is vir my baie duidelik dat die man nie baie in die land rond ry nie. Jy kan nie die land met ander lande vergelyk nie want jy gaan n bloedneus kry , danksy die regering se afwesigheid is baie aspekte.
Daar is net een SA , en dit is die een wat uitmekaar val.
Dink die ou moet weer bietjie na homseld luister, jy maak n GROOT fout as jy dink enigge iets het in SA verbeter na die aNC oorgeneem het